Волфганг Вайраух
Пешеходци

Превод от немски: Венцеслав Константинов, —

chitanka.info

аз съм представител

представям всичко

стоката е без значение

ако никой не я знае

значи сте модерна домакиня

ако мнозина вече са я купили

значи сте в крак с времето

аз проучвам тук общественото мнение

правим средностатистически извадки

но тези извадки

са си нашите извадки

нищо не е обективно

както си постелеш

такова ще е твоето бъдеще

аз гадая на ръка

линиите са

като всички линии

но линиите са бъдещето

щом клиентът ми харесва

ще му върви в живота

но не съвсем

съвсем премного се натрапва

аз съм просяк

и преглъщам все трохи

та тези горе да не се задавят

неумереното е нездравословно

а тези долу трябва да участват

милостта е доброволна

нищо не ти струва

аз съм малък

всички ме подритват

скоро вече няма да съм малък

тогава аз ще ги подритвам

аз съм ученичка

мъчно ми е за учителите

моите почти забравени възлюбени

ще ми напишеш ли шестица

аз съм жената в градския клозет

там съм

където всички стават равни

всички са еднакво дребни

стотинките и автомата

нужда и руло хартия

всички те от мен зависят

аз съм от тайните служби

назначен съм заради сигурността

сигурността на малцинството

е по-важна от сигурността на мнозинството

аз съм футболист-бранител

силата ми е в краката

главата ми е празен орех

но миналата събота изглежда поумнях

направих грешна стъпка

остарявам

аз съм домакиня

яйцата взимам

разбивам им с бъркалката жълтъка

разбивам го до кремообразна маса

разбивам и белтъка на твърд сняг

разрязаното с ножа трябва да личи

и скоро тортата ми е готова

така мъжът ми ще се наяде с охота

1978

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.